**10.12.21**



**TRACTION**

**Κυριακή 12.12.21 στις 14:1****0**

Τη γοητευτική **Παναγιώτα Βλαντή** υποδέχεται στη... σκηνή του **TRACTION** ο **Κώστας Στεφανής.** Η δημοφιλής ηθοποιός αντιμετωπίζει μια ξεχωριστή πρόκληση: να συμπρωταγωνιστήσει με το ολοκαίνουργιο και εξαιρετικά ενδιαφέρον Renault Arkana. Κι αυτό δεν είναι τόσο εύκολο όσο ακούγεται, διότι το νέο γαλλικό «Coupé SUV» διαθέτει μια σειρά από ακαταμάχητα ατού. Πέρα από το συναρπαστικό σχήμα του, το οποίο συνδυάζει την επιβλητική παρουσία του SUV με τον σπορτίφ, αεροδυναμικό χαρακτήρα ενός κουπέ, το Renault Arkana είναι ένα καθ' όλα σύγχρονο concept οχήματος, της γενιάς των πλέον ευφυών υβριδικών. Με τεχνολογικές επιρροές από τη Φόρμουλα 1, το Arkana βασίζεται στο σύστημα κίνησης E-TECH, με δύο ηλεκτρικά μοτέρ και έναν βενζινοκινητήρα. Επιδόσεις, οικονομία και, πάνω από όλα, φιλική προς το περιβάλλον λειτουργία, είναι τα κύρια προσόντα με τα οποία το Renault Arkana προσπαθεί να αντιπαρατεθεί στην **Παναγιώτα Βλαντή**. Μία σκηνή, δύο υπέροχοι πρωταγωνιστές, πολλά πυροτεχνήματα!

**Στα υπόλοιπα θέματα της εκπομπής**

* **Hyundai Bayon:** Το ολόφρεσκο crossover της Hyundai γίνεται όχημα απόδρασης και εξερεύνησης για την **Ινώ Στεφανή** και τον **Θωμά Ευθυμίου**. Καθώς αποφασίζουν να δοκιμάσουν τις χάρες του Bayon πέρα από τα όρια της μεγαλούπολης, οι δύο συνεργάτες του **TRACTION** ανακαλύπτουν, όχι μόνο τις πολυσχιδείς ικανότητες ενός ολοκληρωμένου, σύγχρονου αυτοκινήτου, αλλά και την κρυφή ομορφιά ενός κοντινού στην Αθήνα αλλά τόσο άγνωστου προορισμού, του Βαρνάβα. Ιδέα για την επόμενή σας απόδραση; Γιατί όχι; Αρκεί να θυμάστε τα μυστικά, που αποκαλύπτει ο **Θανάσης Χούντρας**, σαν «ξεναγός στο Βαρνάβα».
* **Mercedes-Benz EQS και EQB:** Δύο εξαιρετικά δείγματα της ταχύτητας με την οποία αναπτύσσεται ο εξηλεκτρισμός σε όλες τις κατηγορίες της αγοράς αυτοκινήτου. Η Mercedes-Benz παρουσιάζει δύο εντυπωσιακά μοντέλα, αμιγώς ηλεκτρικά, με προδιαγραφές που στοχεύουν στο να λειτουργήσουν

σαν ορόσημα, γενικώς στον κόσμο της αυτοκίνησης. Η μεν EQS είναι ένα μεγάλο, πολυτελές σεντάν, κοινώς μια «λιμουζίνα». Η δε EQB είναι το πρώτο 7θεσιο ηλεκτρικό SUV. Αμφότερες δημιουργήθηκαν για να κάνουν το αύριο να φαίνεται τόσο απτό όσο το σήμερα.

* **Piaggio 1:** Ένα ηλεκτρικό σκούτερ, φτιαγμένο με το μεράκι και την προσοχή στη λεπτομέρεια από τον κατασκευαστή, που καθιέρωσε την έννοια του σκούτερ, εισάγει μια νέα δυνατότητα στην καθημερινή μετακίνηση. Το στιλ και η φινέτσα συνδυάζονται ιδανικά με την αθόρυβη και απολύτως καθαρή λειτουργία ενώ για τη φόρτισή του, το Piaggio One χρειάζεται μόνο μια απλή παροχή ρεύματος από μια κοινή πρίζα. Και το καλύτερο; Με αυτό μπορούν να κυκλοφορούν νόμιμα οι 15χρονοι, χωρίς άδεια οδήγησης.
* **Οδηγούμε με υπευθυνότητα:** Ο Κώστας Στεφανής εξηγεί πώς μπορούμε να συμβιώσουμε, χωρίς προβλήματα και περιττή διακινδύνευση, με μια καινοφανή μορφή ατομικής μετακίνησης, τα πατίνια.

**Δείτε το trailer της 3ης εκπομπής:**  [**https://youtu.be/NTNOKnkyTZg**](https://youtu.be/NTNOKnkyTZg)

Παρουσίαση: Κώστας Στεφανής – Μάνος Στεφανής

Επιμέλεια – Αρχισυνταξία: Μάνος Στεφανής

Συντακτική Ομάδα: Βασίλης Τσακίρογλου, Θανάσης Χούντρας, Θωμάς Ευθυμίου, Ινώ Στεφανή

Σκηνοθεσία: Νίκος Κροντηράς – Διονύσης Τσιρώνης

Διεύθυνση Φωτογραφίας: Δημήτρης Κουκουβάνης

Μοντάζ: Διονύσης Τσιρώνης

Μουσική Επιμέλεια: Νίκος Φλίκας

Εταιρία Παραγωγής: Prostef

**#tractiongr #StarChannelTV**

**FB:** [**https://www.facebook.com/traction.gr/**](https://eur03.safelinks.protection.outlook.com/?url=https%3A%2F%2Fwww.facebook.com%2Ftraction.gr%2F&data=04%7C01%7Catrisbioti%40star.gr%7C8335cf7f489849899af908d88a3b58f3%7Cfa800d6a594c4dba9007216d703d7854%7C1%7C0%7C637411334789644532%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=AUF6kl3s5XrwnK%2BK7TRi6ELL8l%2B%2Fkrl2vPJt81NMq9U%3D&reserved=0)

**Insta:** [**https://www.instagram.com/traction.gr/**](https://eur03.safelinks.protection.outlook.com/?url=https%3A%2F%2Fwww.instagram.com%2Ftraction.gr%2F&data=04%7C01%7Catrisbioti%40star.gr%7C8335cf7f489849899af908d88a3b58f3%7Cfa800d6a594c4dba9007216d703d7854%7C1%7C0%7C637411334789654486%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=Wrgq3tb5BnIGFvrj3q3oTrBn1LlHz5ZgWN5%2Bepv5lhk%3D&reserved=0)

**Twitter:** [**https://twitter.com/tractiongr**](https://eur03.safelinks.protection.outlook.com/?url=https%3A%2F%2Ftwitter.com%2Ftractiongr&data=04%7C01%7Catrisbioti%40star.gr%7C8335cf7f489849899af908d88a3b58f3%7Cfa800d6a594c4dba9007216d703d7854%7C1%7C0%7C637411334789654486%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=bOqcgKkdTcOAAx3cwmcHTfGD8IAwCAt0qskdP1goipY%3D&reserved=0)

[**https://www.star.gr/tv/shows/traction/**](https://www.star.gr/tv/shows/traction/)

[**https://www.star.gr/tv/press-room/**](https://www.star.gr/tv/press-room/)

Καλό Σαββατοκύριακο

 Γραφείο Τύπου & Επικοινωνίας